kardosdrur/scandi-wiki huggingface dataset:
Indre Ringvej (Fredericia)

Indre Ringvej er en gade i Fredericia. Den er ca. 3,8 km lang og fungerer som ringvej i byen. 

Gaden tager sin begyndelse i krydset med Holstensvej nær havnen og går i nordlig retning. Her går den under først en jernbanebro, der fører havnebanen til Fredericia Station, og herefter en vejbro, som fører Prangervej over vejen. Kort efter mødes Jernbanegade i et lyskryds og dernæst Vesterbrogade. Vejen fortsætter i en stor bue hvor den drejer mod nordøst, passerer Nørrebrogade og Egeskovvej, hvorefter den går direkte øst ca. 1,6 km inden den møder Fælledvej tæt ved Lillebælt.

På vejen passeres forbi Fredericia Gymnasium og Christianskirken.

Gader i Fredericia
Ringveje i Danmark
FC Barcelona C

Futbol Club Barcelona C var et spansk fodboldhold, der blev nedlagt den 2. juli 2007. Holdet var en del af FC Barcelona's ungdomsafdeling og holdet spillede deres kampe på Mini Estadi. Holdet blev grundlagt i 1967 som "Barcelona Amatør", og siden tog navnet "FC Barcelona C" i 1993.

FC Barcelona C spillede senest i det spanske ligasystems 4. division. De var udelukket fra oprykning til 3. division, da FC Barcelona B spillede i denne liga. Klubpræsident Joan Laporta valgte ikke at indskrive holdet i Primera Catalana for 2007-08, efter at B-hold rykkede ned til 4. division.

Referencer 

C
Etableret i 1967
Ophørt i 2007
Jernbanegade (Fredericia)

Jernbanegade er en gade i Fredericia. Gaden er ca. 700 meter lang og er anlagt i forbindelse med Fredericia Station i begyndelsen af 1930'erne.

Gaden tager sin begyndelse i krydset med Vejlevej/Vesterbrogade og går i sydlig retning forbi banegården. Herefter svinger den mod sydøst, krydser Indre Ringvej og møder Prangervej/Sjællandsgade i et vejkryds tæt ved volden.

Vejen går forbi Fredericia Bymuseum.

Gader i Fredericia
Mini Estadi

Mini Estadi (dansk: Mini Stadion) er et fodboldstadion beliggende i Barcelona, Catalonien, Spanien. Stadionet har en kapacitet på 15.276 siddepladser og er beliggende tværs over for Camp Nou, hjemmebane for FC Barcelona's førstehold. 

Mini Estadi blev indviet den 23. september 1982 og har været hjemsted for FC Barcelona C indtil juli 2007, hvor holdet blev opløst. Det har også været hjemsted for "Barcelona Dragons", et amerikansk-europæisk fodboldhold, indtil de blev opløst i 2003. Stadionet har endvidere været hjemsted for klubbens reservehold FC Barcelona B samt ungdomsholdet "Juvenil A". Mini Estadi er i dag afsløst af det nybyggede Estadi Johan Cruyff, der blev indviet den 27. august 2019. Efter indvielsen af Estadi Johan Cruyff er det besluttet at nedrive Mini Estadi. 

Stadionet har desuden lejlighedsvis fungeret som hjemmebane for Andorra. 

Queen optrådte også på stadion under deres "Magic Tour" d. 1. august 1986. David Bowie optrådte her to aftener i træk i forbindelse med hans "Glass Spider Tour" d. 7-8 Juli 1987.

Referencer 

Fodbold i Spanien
FC Barcelona
Fodboldstadioner i Spanien
Palau Blaugrana

Palau Blaugrana (dansk: Blårøde Palads) er en arena i Barcelona, Catalonien, Spanien, der tilhører FC Barcelona. Palau Blaugrana ligger mellem Mini Estadi og Camp Nou og har en kapacitet på 7.585 siddepladser. Arenaen er hjemsted for klubbens basketball, håndbold, rullehockey, og futsal afdelinger.

Arenaen blev opført i 1971, og havde ved opførelsen en kapacitet på 5.696 tilskuere. Anlægget blev renoveret i 1994, hvor man nåede op på den nuværende kapacitet på 7.585. 
I forbindelse med Sommer-OL 1992, der fandt sted i Barcelona, var arenaen vært for flere arrangementer, herunder rullehockey, taekwondo og judo.

Flere af klubbens basketball og håndboldspillere har fået deres trøjenumre fredet og hænger derfor i hallen over tilskuerpladserne. Det gælder blandt andre:

Basketball
 4 Andrés Jiménez 
 7 Nacho Solozábal 
 15 Epi

Håndbold
 2 Oscar Grau
 7 Iñaki Urdangarin
 14 Joan Sagalés
 16 David Barrufet

Palau Blaugranas fremtid 
Under Sandro Rosell's formandskab, meddelte klubben, at man i 2013 planlægger at bygge en ny Palau Blaugrana for håndbold og basketball holdet, med en kapacitet på 12.000 pladser. Også inkluderet i planen, er en mindre campus med en kapacitet på 3.000 pladser samt nye parkeringspladser og et auditorium med en kapacitet på 2.000 til klubbens velgørenhedsfond samt kontorer til klubben.

Fodboldstadioner i Spanien
Fútbol Club Barcelona
Etableret i 1971
Danmarksgade (Fredericia)

Danmarksgade er en gade i det indre Fredericia. Den er beliggende inden for Fredericia Vold og har dermed været en del af byen igennem hele dens historie. Gaden er ca. 1 km lang, hvoraf de 170 meter er gågade.

Gaden begynder i vest lige efter indkørslen gennem Danmarks Port og fortsætter stik øst til den ender ved krydset med Øster Voldgade lige før Lillebælt. Flere af byens virksomheder har sin begyndelse her fra gaden, blandt andet Carl M. Cohr's Sølvvarefabrikker.

Langs vejen passeres Landsoldaten, Trinitatis Kirke samt Bülows Kaserne.

Gader i Fredericia
Axeltorv (Fredericia)

Axeltorv er et torv i Fredericia. Torvet har været en central plads i byen siden dens anlæggelse i 1895 og det har igennem tiden været plads for byens marked. Torvet blev gennemgribende renoveret i 2008.

Kilde 
 fredericiashistorie.dk

Gader i Fredericia
Torve og pladser i Danmark
Jyllandsgade (Fredericia)

Jyllandsgade er en gade i det indre af Fredericia. Den har været en del af den planlagte by siden 1650 og har derfor en lang historie. Gaden er ca. 1 km lang, hvoraf de 300 meter er gågade.

Gaden tager sin begyndelse op mod Vester Voldgade i vest og skærer gennem byen direkte øst til den ender ved Øster Voldgade tæt ved Lillebælt. Cirka midt på strækningen går den henover Axeltorv.

Gader i Fredericia
Bahamas ved sommer-OL 2012

Bahamas deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 
  

Lande ved sommer-OL 2012
Bahamas ved sommer-OL
Ciutat Esportiva Joan Gamper

Ciutat Esportiva Joan Gamper er FC Barcelona's træningsanlæg og base for dets akademi. Anlægget blev officielt åbnet den 1. juni 2006, og blev opkaldt til ære for Joan Gamper, grundlægger af klubben.

Anlægget er beliggende i Sant Joan Despí og omfatter 136,839 m2. Det har siden dets indvielse i 2006 været hjemsted for klubbens ungdomsholds træninger og kampe. Siden januar 2009, har det også været hjemsted for klubbens førsteholds træning. Anlægget bliver ligeledes brugt af mange af de andre sportshold i klubben, herunder basketball, håndbold og futsal der hovedsageligt benytter multisports pavillionen.

Da FC Barcelona's førstehold flyttede deres træning ud til anlægget betød det samtidig enden på 30 års historie, hvor førsteholdet ellers havde trænet på den lille bane (kendt som La Masia banen) liggende op ad Camp Nou. Med skiftet nyder førsteholdet dog stadig godt af de samme faciliteter som man finder på Camp Nou, hvilket indbefatter en stor pool samt saunaer til spillernes genoptræning.

I 2011 blev den nye La Masia bygning indviet. Bygningen huser klubbens lovende ungdomsspillere der bor og studerer i bygningen. Bygningen kan huse op til 85 spillere mellem 8-17 år.

Grunden hvorpå Ciutat Esportiva ligger, blev købt af klubben i 1989 og er kun 4,5 km væk fra Camp Nou og er direkte forbundet med vej mellem Barcelona og Sant Joan Despí.
Anlæggets estimerede omkostninger anslås til at ligge i omegnen af 68 millioner euros, hvoraf hhv. 25,6 mio. gik til en urbanisering af området og 42,5 til de samlede byggeomkostninger.

Klubben solgte to grundarealer, den første den 21. juni 2002 og den anden den 20. februar 2003, for værdier af hhv. 29,7 og 15,9 millioner euro, der var med til at dække en del af udgifterne til opførelsen af anlægget. De resterende ca. 22,5 millioner euro blev investeret direkte af klubben.

Faciliteter 
 4 Græsbaner
 5 Kunstgræsbaner
 1 multi-sports pavillon
 En tribune ved bane 1
 1 servicebygning (herunder kantine områder)
 3 gymnastiksale.
 2 pressesale
 4 førstehjælpslokaler
 1 omklædningsrums bygning
 Forskellige øvelsesområder for målmænd og tekniske aspekter
 Ny La Masia bygning
 Et pool og sauna område til genoptræning

Eksterne henvisninger 

FC Barcelona
Vestre Ringvej (Fredericia)

Vestre Ringvej er en vej i Fredericia. Den er anlagt i flere etaper gennem 1970'erne og fungerer som ringvej om det vestlige Fredericia. Vejen er 4,7 km lang og er en del af primærrute 28.

Vejen tager sin begyndelse i syd i krydset med Strandvejen. Herfra går den mod nord som 4-sporet hovedvej i en viadukt under jernbanen til Kolding og passerer Prangervej. Herefter bliver vejen 2-sporet, men med en bred rabat der giver plads til udvidelse. Vejen krydses af Vejlevej inden den fortsætter ud forbi Fredericia Idrætscenter og Fredericia Messecenter. På en bro krydses jernbanen til Vejle og vejen bliver herefter atter 4-sporet det sidste stykke frem mod en rundkørsel. Her passeres også Fredericia Bryggeri og vejen går syd om Shell Raffinaderiet.

Gader i Fredericia
Ringveje i Danmark
Ganglion

Et ganglion (flertal: ganglier) er inden for anatomi typisk betegnelsen for en ansamling af nervecellelegemer uden for centralnervesystemet. De såkaldte basalganglier er ikke egentlige ganglier, idet de ligger i centralnervesystemet; i stedet anbefales betegnelsen basalkerner.

Ganglier opdeles i sensoriske og autonome ganglier.

Anatomi
Nervesystemet
Ydre Ringvej (Fredericia)

Ydre Ringvej er en ringvej udenom Fredericia. Vejen er 6 km lang.

Vejen tager sin begyndelse ved en rundkørsel, hvor der mødes med primærrute 28 nord for Fredericia. Herefter går den i en stor bue i sydvestlige retning. På vejen passeres nord om Coca-Cola Tapperierne inden vejen føres i en tunnel under jernbanen cirka halvvejs på strækningen. Vejen slutter ved en rundkørsel i det vestlige Fredericia, hvor der mødes med Vejlevej.

Vejen er anlagt af flere omgange. Det første stykke indtil jernbanen er fra 1990'erne, hvorimod det sidste stykke først blev indviet i 2012.

Kilde 
 Artikel i Fredericia Dagblad

Gader i Fredericia
Ringveje i Danmark
Anna Loerper

Anna Loerper født 18. november 1984 er en tysk håndboldspiller som i en periode har spillet  i den tyske håndboldklub TuS Metzingen. Derudover spiller hun for det tyske kvindehåndboldlandshold. Loerper har spillet 221 kampe for Tyskland og scoret 382 gange. Anna har spillet en enkelt sæson i Team Tvis Holstebro, og flytter ved sæsonskiftet (2013) til den tyske håndboldklub Oldenburg.

Kilder

Eksterne henvisninger
Anna Loerper forlader Team Tvis Holstebro dagens.dk 26. februar. 2013

Håndboldspillere fra Tyskland
Jermyn Street

Jermyn Street er en ensrettet gade i St. James'-området i City of Westminster i London syd for og parallel med Piccadilly.

Gaden er kendt for næsten udelukkende at bestå af eksclusive butikker med herretøj og for skjorte-, sko- og støvlemagere, der for manges vedkommende har liget i gaden siden slutningen af det 19. århundrede. Blandt skomagerne er Edward Green og Church's. Skjortemagerne Turnbull & Asser, Hawes & Curtis, Thomas Pink, Harvie & Hudson, Charles Tyrwhitt og T. M. Lewin har butikker i gaden. Større mærker som Hackett og DAKS ligeledes.

Andre notable virksomheder i Jermyn Street er barberen Geo.F. Trumper, cigarbutikkerne Davidoff og Alfred Dunhill, såvel som Storbritanniens ældste ostebutik Paxton & Whitfield, der har drevet virksomhed dér siden 1797.

Flere gallerier, antikvitets- og tæppehandlere samt Tramp Nightclub og Jermyn Street Theatre, West Ends mindste teater med 70 siddepladser, er notable.

Se også 
 Savile Row
 Fleet Street

Eksterne henvisninger 

 Jermyn Street Association 

Veje i London
Klaus Thomsen

Klaus Thomsen (født 26. april 1986) er en dansk håndboldspiller, der spiller i den danske håndboldliga for Bjerringbro-Silkeborg og for Danmarks håndboldlandshold (herrer). Især har Thomsen speciale i forsvarsspillet.

Han er kæreste med Randers HK's Marianne Lundsby.

Referencer

Eksterne henvisninger 
 

Håndboldspillere fra Danmark
Frances Brodie Award

Frances Brodie Award er en idrætspris, der tildeles den curlingspiller, som bedst lever op til curlingsportens traditionelle værdier – dygtighed, ærlighed, fair play, venskab og sportsmanship – ved VM i curling for kvinder. Vinderen vælges ved afstemning blandt VM-turneringens spillere. Prisen blev stiftet til ære for Frances Brodie, som var drivkraften bag oprettelsen af det første VM i curling for kvinder i 1979, og som også var formand for kvindeudvalget under International Curling Federation. 

I mange år blev prisen overrakt af Frances Brodie selv, men efter hun fik problemer med at rejse til VM-turneringerne, udpegede hun en repræsentant fra Royal Caledonian Curling Club til at foretage prisoverrækkelsen.

Mændenes tilsvarende pris er Collie Campbell Memorial Award.

Vindere

Kilder / eksterne henvisninger 
 World Curling Federation - Frances Brodie Award 

Curling
Etableret i 1989
Sportspriser
Gothersgade (Fredericia)

Gothersgade er en gade i Fredericia. Gaden er ca. 750 meter lang, hvoraf de 320 meter er gågade.

Gothersgade har været en del af planlægningen for den nye by allerede i 1650 og har i langt størstedelen af byens historie, været en af de vigtigste gader i byen. I 1973 indviedes her byens første gågade, da strækningen mellem Danmarksgade og Jyllandsgade blev lukket for kørende trafik. Sidenhen er gågadeforløbet ændret og belægningen fornyet senest i 2010.

Eksterne henvisninger 
 Fredericiashistorie.dk

Gader i Fredericia
Vesterbrogade (Fredericia)

Vesterbrogade er en gade i Fredericia. Gaden er ca. 460 meter lang.

Gaden tager sin begyndelse ved rundkørslen (Frederik III's Plads) i nærheden af Danmarks Port. Herfra går den i vestlig retning, krydser Indre Ringvej og ender ved krydset med Jernbanegade. Fortsættende i vestlig retning hedder gaden Vejlevej.

I Vesterbrogade ligger der Assistens Kirkegård, flere banker, en bager, en stenhugger, flere liberale erhverv samt en Netto.

Gader i Fredericia
Vejlevej (Fredericia)

Vejlevej er en gade i Fredericia. Gaden er 4,8 km lang, hvoraf de første 2,7 km er indenfor byzonen. Gaden er en af de vigtigste og mest trafikerede i Fredericia.

Gaden tager sin begyndelse tæt ved Fredericia Station ved krydset med Jernbanegade. Herfra går den i vestlig retning i en viadukt under jernbanen, passerer Madsbyparken og går op af Vasebakken. Længere fremme krydses Vestre Ringvej og der fortsættes gennem centerområdet og forbi Vestcenter ud af byen. Cirka 600 meter ude af byzonen går gaden ind i en rundkørsel, hvor der mødes med Ydre Ringvej og Skærbækvej. Vejen fortsætter herefter ca. 1,6 km før den mødes med Vejle Landevej (sekundærrute 171).

Langs med Vejlevej er der gennem årene opbygget et centerområde til aflastning for midtbyen. Her findes bl.a. følgende forretninger: Aldi, Fakta, Føtex, IDEmøbler, jem & fix, Lidl, McDonald's og Rema 1000. 

Gader i Fredericia
Step Back in Time

"Step Back in Time" er en sang af den australske sangerinde Kylie Minogue fra hendes trejde studiealbum Rhythm of Love (1990). Sangen blev skrevet og produceret af Stock Aitken Waterman, der producerede og skrev mange af Minogues sange dengang. Sangen blev udgivet som albummets anden single den 22. oktober 1990. Oprindeligt blev sangen "What Do I Have to Do" vil blive udgivet som den anden single men beslutningen blev ændret for "Step Back in Time". Denne sang er første gangen Minogue tog hendes musik ind disco-genren.

"Step Back in Time" nåede nummer fire på UK Singles Chart og blev vellykket i dette land. I Australien nåede sangen nummer fem på ARIA Charts og forblev tolv uger i alt på hitlisterne. Sangen nåede nummer 42 i Frankrig og forblev femten uger i alt på hitlisterne. Sangen var ikke så vellykket i Europa og nåede nummer 19 i Sverige. I New Zealand nåede sangen nummer 36 på RIANZ Charts og senere nummer 21.

Formater og sporliste 

7" single (PWL)
 "Step Back in Time" (Edit) – 3:03
 "Step Back in Time" (Instrumental) – 3:30

12" single (PWL)
 "Step Back in Time" (Walkin' Rhythm Mix) – 8:05
 "Step Back in Time" (Extended Instrumental) – 4:59

Cassette single (PWL)
 "Step Back in Time" (Edit) – 3:03)
 "Step Back in Time" (Instrumental) – 3:30

CD single (PWL)
 "Step Back in Time" (Edit) – 3:03
 "Step Back in Time" (Walkin' Rhythm Mix) – 8:05
 "Step Back in Time" (Instrumental) – 3:30

Australsk CD single (Mushroom)
 "Step Back in Time" (Edit) – 3:03
 "Step Back in Time" (Walkin' Rhythm Mix) – 8:05
 "Step Back in Time" (Instrumental) – 3:30

Australsk 7" single (Mushroom)
 "Step Back in Time" (Edit) – 3:03
 "Step Back in Time" (Instrumental) – 3:30

Australsk 12" single (Mushroom)
 "Step Back in Time" (Walkin' Rhythm Mix) – 8:05
 "Step Back in Time" (Edit) – 3:03
 "Step Back in Time" (Extended Instrumental) – 4:59

Australske kassette 1 (Mushroom)
 "Step Back in Time" (edit) – 3:03
 "Step Back in Time" (Instrumental) – 3:30

Australske kassette 2 (Mushroom)
 "Step Back in Time" (Walkin' Rhythm Mix) – 8:05
 "Step Back in Time" (Edit) – 3:03
 "Step Back in Time" (Instrumental) – 3:30

Hitlisteplaceringer

Referencer

Eksterne henvisninger 
Officiel teskt på MetroLyrics 

Kylie Minogue-sange
Singler fra 1990
Sirdalsvatnet

Sirdalsvatnet er en sø der ligger i kommunerne Flekkefjord og Sirdal i Agder fylke i Norge. Den gennemløbes af elven Sira, og har et areal på 18,8 km2, er 27 km lang og ligger 53 moh. Den strækker sig mellem byerne Sira i syd og Tonstad i nord. Langs den nordlige del af østbredden går riksvei 42 (Egersund–Arendal).

Eksterne kilder og henvisninger 
 Om Sirdalsvatnet på Store Norske Leksikon

Søer i Agder
Flekkefjord
Sirdal
Madsbyparken

Madsbyparken er et stort grønt areal i det vestlige Fredericia på ca. 80 ha., der bl.a. indeholder familieattraktion, Madsby Legepark. Legeparken er et gratis udendørs legeland med dyrehold, legeplads, tarzanbane og dukketeater.

Madsbyparken er også Fredericia Idrætscenter, et af Danmarks største idrætsanlæg under tag. Der tilbydes alt fra tropisk badeland til fitnesscenter, bowling, kegler, badminton, bordtennis samt en café.

Derudover findes Den Historiske Miniby, der er en kopi af købstaden Fredericia i år 1849, genskabt i størrelsesforholdet 1:10.

Der er endvidere fodboldbaner, byens stadio, Monjasa Park, samt vandrehjem og hotel.

Eksterne henvisninger 
Madsbyparken
 Madsby Legepark

Bygninger, konstruktioner og anlæg i Fredericia
Kultur i Fredericia
Etableret i 1983
Prangervej

Prangervej er en gade i Fredericia. Gaden er 2,2 km lang og forløber gennem den vestlige bydel og skaber forbindelse fra centrum til Søndermarken.

Gaden starter ved krydset med Jernbanegade lige ved brandstationen. Herefter fortsætter den i vestlig retning og går på en bro hen over Indre Ringvej. Kort herefter passeres havnebanen og lidt længere fremme jernbanen til Kolding. Efter et par sving krydses Vestre Ringvej og der nåes frem til Hannerup Kirke, hvor gaden slår et 90 graders sving mod syd inden den ender op mod Hannerup Skov.

Tidligere udgik gaden fra Vesterbrogade, men denne del hedder i dag Vesterdalsvej.

Kilde 
 fredericiashistorie.dk

Gader i Fredericia
Statsfængslet Midtjylland

Statsfængslet Midtjylland blev dannet i september 2000 ved en sammenlægning af Statsfængslet på Kærshovedgård og Statsfængslet ved Nr. Snede. Den 16. marts 2016 omdannedes Kærshovedgård til udrejsecenter. Der er cirka 25 kilometer mellem de to institutioner. Nuværende fængselsinspektør er Anne Marie Borggaard.

Udrejsecenter Kærshovedgård 

Bygningen er gennem tiden blevet brugt som behandlingshjem for alkoholikere, indkvartering af arbejdshusfanger og ungdomsfængsel. I dag huser det beboere, der har fået endeligt afslag på asyl, personer udvist ved dom og personer på tålt ophold. Udrejsecenter Kærshovedgård er beliggende i Ikast-Brande Kommune og har en kapacitet til 129 beboere. Det har siden december 2018 været planlagt at flytte udrejsecenteret til øen Lindholm i Stege Bugt. Den planlagte flytning er en del af finansloven for 2019. Alene etableringsopkomstningerne for det nye udrejsecenter i Østdanmark forventes at blive mindst 700 mio. kr.

Nørre Snede fængsel 

Fængselsbygningen har tidligere været et pigehjem, men har siden 1943 fungeret som et fængsel. Statsfængslet Midtjyllands afdeling er beliggende i Nørre Snede og fungerer både som et åbent og lukket fængsel. Fængslet har et åbent afsnit med 75 pladser, et lukket afsnit med 85 pladser og en særlig afdeling med 15 straf- og isolationspladser. Fængslet modtager fortrinsvis mandlige dømte fra Østsjælland og Hovedstadsområdet.

Eksterne henvisninger 

 www.sfmj.dk , Statsfængslet Midtjyllands officielle hjemmeside
 www.kriminalforsorgen.dk , Statsfængslet Midtjyllands side på Kriminalforsorgen.dk

Fængsler i Danmark
Bygninger, konstruktioner og anlæg i Ikast-Brande Kommune
Etableret i 2000
Frederik III's Plads

Frederik III's Plads er en plads i Fredericia. Pladsen består af en rundkørsel med gaderne Vesterbrogade, Nørrebrogade, Egeskovvej samt stykket ned til Danmarks Port ind mod centrum.

Pladsen kaldtes tidligere for Rosenlund efter en restauration på stedet.

Ved pladsen er der en buste af byens grundlægger Frederik 3. Den er rejst i jubilæumsåret 1950 og var tidligere placeret ved rådhuset.

Kilde 
 Om Rosenlund 
 Om busten 

Gader i Fredericia
Holstebrovej (Herning)

Holstebrovej er en gade i Herning. Gaden er ca. 2,9 km lang og er 4-sporet. På hele forløbet er den nummereret som sekundærrute 184.

Gaden tager sin begyndelse i krydset med Dronningens Boulevard og går derefter i næsten lige linje i nordvestlig retning. Gaden slutter i bydelen Tjørring ved krydset med Vesterholmvej, hvorefter den hedder Tjørring Hovedgade. Gaden er en af de mest trafikerede i Herning.

Gader i Herning
H.P. Hansens Vej

H.P. Hansens Vej er en gade i Herning. Gaden er 2,6 km lang og er opkaldt efter byens æresborger Hans Peter Hansen.

Gaden tager sin begyndelse i krydset med Gl. Landevej/Viborgvej, buer mod nordvest og går derefter i vestlig retning inden den ender ved Holstebrovej. Gaden er anlagt i løbet af 1960'erne og er en vigtig fordelingsvej for den nordlige bydel.

I nærheden af gaden ligger bl.a. Herning Stadion, Herning Gymnasium, Herning Bibliotekerne, Hedeagerkirken, Beredskabsstyrelsen Midtjylland og Redningscenter Herning.

Gader i Herning
Bredgade (Herning)

Bredgade er en gade i Herning. Gaden er 500 meter lang og er gågade på hele strækningen.

Gaden starter ved Torvet og går i vestlig retning frem til krydset ved Møllegade/Fredensgade. Herefter fortsætter gaden som Vestergade. Af sidegader er der Bryggergade, Skolegade, Citypassagen, Smallegade og Jyllandsgade.

Bredgade var tidligere den vigtigste gade i Herning og dermed også voldsomt trafikeret, frem til åbningen af Dronningens Boulevard i 1979. Herefter gjorde man forsøg med at omdanne den til gågade, men først i 1982 blev den lukket helt for kørende trafik.

Kilde 
 Herning 100 år som købstad, Herning: Kurt H. Jørgensen og Flemming Larsen, 2013. 

Gader i Herning
Gågader i Danmark
Astra 600

En Astra 600 er en pistol, der blev fremstillet i Spanien for Tyskland under 2. verdenskrig. Den er en kortere om mindre udgave standard udgaven, Astra 400. Der blev også lavet en Astra 300.

Eksterne henvisninger 

Pistoler
Våben fra Tyskland